《岁除》
宋代·李洪

客里光阴又一年，人情真复似怜蚿。
家贫尚有春名酒，才拙安能雪命篇。
弱柳经霜半凋落，修篁沐雨更便娟。
亲交岁晚无书劄，常闭柴扉稳昼眠。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。